NÁVRH
KÚPNEJ ZMLUVY č. __________

uzatvorená podľa ustanovení § 409  a nasl. zákona č. 513/1991 Zb. Obchodný zákonník 

Zmluvné strany

Predávajúci:	_____________
so sídlom _____________,
IČO: _____________
DIČ: _____________
IČ DPH: _____________ 
zapísaná v Obchodnom registri Okresného súdu _____________, v oddiele _____________, vo vložke č. _____________
štatutárny orgán: _____________ – (funkcia)
bankové spojenie: _____________	
číslo účtu: ____________/____

(ďalej len „Predávajúci“)

a

Kupujúci:	Mesto Košice
so sídlom Trieda SNP 48/A, 040 11 Košice
IČO: 00 691 135
DIČ: 2021186904
IČ DPH: SK 2021186904
štatutárny orgán: MUDr. Richard Raši, PhD, MPH – primátor mesta
bankové spojenie: _____________	
číslo účtu: ___________/____

(ďalej len „Kupujúci“)

(ďalej spoločne aj „Zmluvné strany“)

uzatvárajú na základe vzájomne dosiahnutého konsenzu a s odkazom na ustanovenia § 409 a nasl. 
zákona č. 513/1991 Zb. Obchodný zákonník túto kúpnu zmluvu (ďalej len „Zmluva“)

I.	PREDMET ZMLUVY

1.	Predmetom Zmluvy je záväzok Predávajúceho dodávať Kupujúcemu tovar špecifikovaný v Zmluve (ďalej len „predmet kúpy“ alebo „tovar“) za podmienok dohodnutých v Zmluve a záväzok Kupujúceho zaplatiť Predávajúcemu kúpnu cenu.
2.	Špecifikácia tovaru je uvedená v prílohe č. 1. Kupujúci v dobe 15 dní odo dňa účinnosti Zmluvy doručí Predávajúcemu jednu alebo viac písomných objednávok, v ktorých určí konkrétny počet jednotlivých položiek tovaru (ďalej len „objednávka“); so súhlasom Predávajúceho možno objednávku doručiť aj neskôr. Ak sa Zmluvné strany písomne nedohodnú inak, počet jednotlivých položiek tovaru nemôže presiahnuť počet uvedený v prílohe č. 1. Záväzok Predávajúceho dodať jednotlivé položky tovaru vznikne až po doručení objednávky Predávajúcemu.

II.	Kúpna cena a platobné podmienky

1.	Dohodnutá kúpna cena (bez DPH) za dodanie tovaru je špecifikovaná v prílohe č. 1. Cena predmetu plnenia je dohodnutá v súlade so zákonom č.18/1996 Z. z. o cenách v znení neskorších predpisov.
2.	Celková kúpna cena bez DPH nepresiahne ___________ EUR (slovom  ___________ eur).
3.	Kúpna cena je splatná v lehote minimálne 30 dní odo dňa prevzatia dodaného tovaru od Predávajúceho, nie však skôr ako bude Kupujúcemu doručená faktúra na úhradu kúpnej ceny v prípade, že Predávajúci je podľa všeobecne záväzných daňových predpisov povinný vystaviť Kupujúcemu faktúru ako daňový doklad o uskutočnenom zdaniteľnom plnení podľa tejto Zmluvy. Lehota podľa predchádzajúcej vety začína plynúť prevzatím celého objednaného tovaru Kupujúcim.
4.	Kupujúci sa zaväzuje uhradiť kúpnu cenu bezhotovostným bankovým prevodom na účet predávajúceho.
5.	Ak Kupujúci nedoručí Predávajúcemu žiadnu objednávku na dodanie tovaru, nárok Predávajúceho na zaplatenie kúpnej ceny nevzniká.

III.	Práva a povinnosti zmluvných strán

1.	Kupujúci sa stane výlučným vlastníkom dodaného tovaru okamihom jeho prevzatia od Predávajúceho.
2.	Predávajúci je oprávnený plniť aj formou čiastočných dodávok, ak Kupujúci v objednávke neurčí, že tovar objednaný touto objednávkou je potrebné dodať naraz.
3.	Predávajúci sa zaväzuje dodať tovar Kupujúcemu najneskôr v lehote 3 mesiacov odo dňa doručenia objednávky.
4.	Predávajúci vyhlasuje a zaručuje Kupujúcemu, že bezprostredne pred odovzdaním tovaru Kupujúcemu: 
(a)	tovar bude v jeho výlučnom vlastníctve a že Predávajúci bude oprávnený s tovarom nakladať bez súhlasu akejkoľvek tretej osoby;
(b)	na tovar si súdne alebo mimosúdne neuplatňovali ani neuplatňujú žiadne tretie osoby akékoľvek práva, vrátane určovacích žalôb;
(c)	tovar nie je predmetom obmedzenia prevodu na zmluvnom základe, na základe rozhodnutia súdu alebo iného orgánu alebo z iného dôvodu;
(d)	tovar nie je zaťažený žiadnymi povinnosťami vyplývajúcimi z akýchkoľvek právnych úkonov, prípadne z iných právnych skutočností vrátane súdnych rozhodnutí alebo administratívnych rozhodnutí;
(e)	v súvislosti s tovarom neexistujú žiadne nezaplatené dane, odvody, poplatky alebo akékoľvek iné platby obdobného charakteru alebo pohľadávky tretích osôb;
(f)	že bezodplatne poskytne Kupujúcemu všetky dokumenty, resp. ich kópie a informácie, ktoré môže Kupujúci požadovať vo vzťahu k tovaru, vrátane akýchkoľvek dokumentov, na ktorých základe Predávajúci nadobudol tovar do svojho vlastníctva, pokiaľ ich má k dispozícii a pokiaľ to bude Kupujúci vyžadovať;
(g)	že dodávaný tovar je v technickom stave neohrozujúcom životy, zdravie alebo majetok Kupujúceho alebo tretích osôb a je bez akýchkoľvek faktických vád, na ktoré by Predávajúci mal Kupujúceho osobitne upozorniť. 
5.	Na požiadanie Kupujúceho, o odovzdaní a prevzatí dodaného tovaru spíšu Zmluvné strany protokol. Protokol bude predovšetkým obsahovať identifikáciu Zmluvných strán, odkaz na túto Zmluvu a identifikáciu dodaného tovaru. 
6.	V prípade, že predmet kúpy v súlade so všeobecne záväznými právnymi predpismi alebo na základe inej právnej skutočnosti podlieha registrácii alebo evidencii v osobitnom registri alebo inak nazvanom registračnom alebo informačnom systéme verejnoprávnej alebo/aj súkromnoprávnej povahy (ďalej len „register“), je Predávajúci bez zbytočného odkladu po nadobudnutí účinnosti tejto Zmluvy, najneskôr však pred dňom splatnosti kúpnej ceny povinný zabezpečiť všetky zmeny zodpovedajúce obsahu a účelu tejto Zmluvy v registri. Pre prípad omeškania Predávajúceho so splnením tejto povinnosti si Zmluvné strany dohodli zmluvnú pokutu vo výške 0,05 % kúpnej ceny denne za každý deň omeškania Predávajúceho so splnením tejto povinnosti. 

IV.	Trvanie a ukončenie Zmluvného vzťahu

1.	Zmluva nadobúda platnosť dňom jej podpísania oboma Zmluvnými stranami.
2.	Táto Zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám povinne zverejňovanou Zmluvou a podľa § 47a zákona č. 40/1964 Zb. Občiansky zákonník nadobúda účinnosť dňom nasledujúcim po dni jej zverejnenia.
3.	Zmluvné strany sa dohodli, že pokiaľ odkladacia podmienka zverejnenia Zmluvy podľa ustanovenia § 47a zákona č. 40/1964 Zb. Občiansky zákonník bude splnená neskôr ako dôjde k faktickému začatiu plnenia predmetu tejto Zmluvy, pre vyporiadanie vzájomných práv a povinností Zmluvných strán z titulu bezdôvodného obohatenia sa Zmluvné strany zaväzujú aplikovať ustanovenia tejto Zmluvy. Plnenia prijaté a poskytnuté pred nadobudnutím účinnosti tejto Zmluvy sa priamo započítajú oproti právam z titulu bezdôvodného obohatenia v zásade tak, akoby bola Zmluva účinná už v dobe faktického začatia plnenia predmetu tejto Zmluvy, pokiaľ sa Zmluvné strany nedohodnú inak. Ustanovenie § 47a ods. 4 zákona č. 40/1964 Zb. Občiansky zákonník dojednaním podľa tohto odseku Zmluvy ostáva nedotknuté.
4.	Túto Zmluvu nie je možné vypovedať. Zmluva zaniká na základe písomnej dohody Zmluvných strán alebo odstúpením od Zmluvy niektorou zo Zmluvných strán výlučne z dôvodov uvedených v tejto Zmluve. 
5.	Predávajúci je oprávnený odstúpiť od Zmluvy výlučne v prípade, ak sa Kupujúci dostane do omeškania so zaplatením kúpnej ceny dlhšie ako 60 dní.
6.	Kupujúci je oprávnený odstúpiť od Zmluvy v nasledovných prípadoch:
(a)	ak sa Predávajúci dostane do omeškania s odovzdaním predmetu kúpy dlhšie ako 15 dní,
(b)	z dôvodu omeškania Predávajúceho so splnením povinnosti zabezpečiť všetky zmeny zodpovedajúce obsahu a účelu tejto Zmluvy v registri dlhšie ako 15 dní,
(c)	z dôvodu iného podstatného porušenia Zmluvy Predávajúcim,
(d)	z dôvodu nepodstatného porušenia Zmluvy Predávajúcim, pokiaľ Predávajúci porušenie povinnosti alebo omeškanie s jej splnením napriek písomnej výzve Kupujúceho neodstránil ani v primeranej lehote poskytnutej mu na to Kupujúcim, pričom za primeranú lehotu sa považuje lehota 14 dní,
(e)	z dôvodu, že došlo k zrušeniu, pozastaveniu, prečerpaniu alebo obmedzeniu alebo hrozbe obmedzenia čerpania finančných prostriedkov, ktoré Kupujúci účelovo alebo bezúčelovo čerpal alebo mal čerpať z verejných prípadne aj neverejných finančných zdrojov Slovenskej republiky, Európskej únie alebo akéhokoľvek iného subjektu odlišného od Kupujúceho, a to formou dotácie, nenávratného finančného príspevku alebo akejkoľvek inej formy bezodplatného poskytnutia peňažných prostriedkov za účelom financovania verejnoprospešného projektu, ktorý súvisí s predmetom tejto Zmluvy. Zmluvné strany sa dohodli, že ustanovenie § 356 odsek 2 zákona č. 513/1991 Zb. Obchodný zákonník sa nepoužije.

V.	OSOBITNÉ USTANOVENIA

1.	Neoddeliteľnou súčasťou tejto Zmluvy sú tzv. Všeobecné dodacie podmienky Mesta Košice pre Kúpnu zmluvu, Zmluvu o dielo, Zmluvu o úprave veci, Zmluvu o oprave veci, Zmluvu o zhotovení veci na zákazku (ďalej aj ,,VDP"), ktoré sú prílohou tejto Zmluvy, a ktoré podrobne upravujú podmienky tejto Zmluvy. Odlišné dojednania v texte Zmluvy majú prednosť pred ustanoveniami uvedenými vo VDP.
2.	Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Zmluvou ako aj pre realizáciu predmetu Zmluvy.
3.	Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.
4.	Ak sa kedykoľvek Zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v Zmluve, táto Zmluvná strana je povinná poslať okamžite písomnú správu druhej Zmluvnej strane, špecifikujúcu podrobnosti týchto okolností a Zmluvné strany sa zaväzujú pokračovať v spolupráci tak, aby zabezpečili riadne plnenie Zmluvy.
5.	Predávajúci – fyzická osoba týmto dáva súhlas so spracúvaním svojich osobných údajov, vrátane získavania osobných údajov akokoľvek formou v hmotnej alebo elektronickej podobe a ich zaznamenávanie na nosičoch informácií, vrátane monitorovania pomocou videozáznamu alebo audiozáznamu, získavania osobných údajov aj od tretích osôb, spracúvania osobných údajov v elektronickej a listinnej podobe, sprístupňovania a poskytovania osobných údajov tretím stranám. Súhlas udeľuje Predávajúci - fyzická osoba v rozsahu osobných údajov: meno, priezvisko, dátum narodenia, rodné číslo, údaje o bydlisku, mieste pobytu trvalého a prechodného, čísla telefónu, identifikačných dokladov a pod., a to po dobu nevyhnutne potrebnú maximálne však po dobu, určenú právnymi predpismi na archiváciu dokladov, resp. elektronicky evidovaných údajov. Predávajúci – fyzická osoba je oprávnená svoj súhlas podľa tohto odseku Zmluvy odvolať v prípadoch predpokladaných všeobecne záväznými právnymi predpismi upravujúcimi spracovanie a nakladanie s osobnými údajmi.

VI.	VŠEOBECNÉ A ZÁVEREČNÉ USTANOVENIA

1.	Zmluvné strany za dohodli, že v prípade, ak by sa kedykoľvek v budúcnosti zistilo, že niektoré z ustanovení tejto Zmluvy je neplatné alebo nevykonateľné, platnosť a vykonateľnosť ostatných ustanovení Zmluvy tým nebude dotknutá. Zmluvné strany sa zaväzujú formou dodatku k tejto Zmluve nahradiť takto neplatné alebo nevykonateľné ustanovenie Zmluvy iným ustanovením, ktoré bude svojou povahou najbližšie povahe neplatnému alebo nevykonateľnému ustanoveniu, a to s prihliadnutím na vôľu oboch Zmluvných strán obsiahnutú v tejto Zmluve.
2.	Zmluvné strany sa dohodli a berú na vedomie, že ich záväzkové vzťahy založené alebo súvisiace s touto Zmluvou sa spravujú ustanoveniami zákona č. 513/1991 Zb. Obchodný zákonník.
3.	Táto Zmluva je vyhotovená v troch rovnopisoch, z ktorých jeden rovnopis obdrží Predávajúci a dva rovnopisy obdrží Kupujúci.
4.	Prílohou tejto Zmluvy okrem iných dokumentov v nej uvedených sú:
(a)	špecifikácia tovaru, určenie maximálneho počtu jednotlivých položiek tovaru a ich cena bez DPH (príloha č. 1),
(b)	Všeobecné dodacie podmienky Mesta Košice pre Kúpnu zmluvu, Zmluvu o dielo, Zmluvu o úprave veci, Zmluvu o oprave veci, Zmluvu o zhotovení veci na zákazku (príloha č. 2).
5.	Akékoľvek Zmeny a dodatky k tejto Zmluve sú platné len v písomnej forme po ich predchádzajúcom schválení Zmluvnými stranami
6.	Zmluvné strany vyhlasujú, že si text Zmluvy a VDP pozorne prečítali, ich obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi alebo podpismi osôb oprávnených konať v ich mene, alebo v zastúpení.

Kupujúci:						Predávajúci:

V Košiciach, dňa _______________			V Košiciach, dňa _________________

______________________________		________________________________